Alajärven Ankkurit (naisten pesäpallo)

Alajärven Ankkurit (AA) on alajärveläisen samannimisen urheiluseuran naisten pesäpallojoukkue, jonka edustusjoukkue pelaa Ykköspesistä.
Historia.
Naisten pesäpallo alkoi Alajärvellä 30-luvun lopulla. Ensimmäiset viralliset ottelut naisten puolella pelattiin vuonna 1938. Naisten puolella pelattiin myös paljon kylien välisiä otteluita, joissa Luoma-aho ja kirkonkylä olivat parhaimpia. Tyttöjen harjoituksia tuolloin johti Leo Bergroth ja Aulis Ojajärvi.
Vuonna 1941 naisten pesäpallotoiminta siirtyi Alajärven Naisvoimistelijoiden alaisuuteen, seuran perustamisen yhteydessä. Joukkue pelasi paikallisia lottajoukkueita ja kunnanjohtajia vastaan sotavuosina.
Ankkureissa naisten joukkuetta kokeiltiin 1960-luvulla miesten joukkueen ja poikajoukkueiden suosion aikaan, mutta nämä kokeilut eivät saaneet vankempaa pohjaa. 
80-luvun menestys miesten puolella nostatti myös naisten pesäpalloa. Naisiin saatiin edustusjoukkue, joka pelasi maakuntasarjan pohjoislohkossa ja vuonna 1982 Ankkureille perustettiin tyttöjoukkueet. Vuonna 1984 Ankkurit sijottuivat toiseksi pohjoislohkossa ja joukkue nousi ensimmäistä kertaa suomensarjaan. Tyttöpesiksessä 80-luvulla Ankkurit saivat joukkueet melkein jokaiseen sarjaan. Joukkueita oli B-, C-, D- tytöissä ja 9-vuotiaissa Ankkureilla oli "Tellut" joukkue. Ankkurien miesten toisena mestaruusvuonna 1989, C- tytöt ylsivät piirimestaruuteen ja naiset olivat kolmansia maakuntasarjassa, pudottuaan suomensarjasta aiempana vuonna. Vuonna 1990 naiset pääsivät maakuntasarjan jaetulle ykkös sijalle, mutta hävisivät nousukarsinnoissa. Tuomo Tallbacka oli siirtynyt valmentamaan junioreita 90-luvulla. Hän voitti Tellut joukkueen kanssa SM-leirimestaruuden vuonna 1993, jossa pelasivat 11-vuotiaat tytöt.
Alajärven Ankkurit nousivat Suomensarjaan kaudeksi 2021 Ankkureiden aloitettua panostuksen nais- ja tyttöpesikseen. Aiempina vuosina panostusta tyttöpesikseen oltiin kasvatettu yhteistyössä Vimpelin Vedon. Hakemus Suomensarjaan lähetettiin Ankkureiden jäätyä vain yhden pisteen päähän sarjanoususta. Joukkue koostui Ankkureiden C-tytöistä ja Vedon B-tytöistä. Suomensarjaan koottiin joukkue jonka pohjana toimi 15-18 vuotiaat tytöt, johon lisäyksenä hankittiin muutama aikuispelaaja. Tavoitteena joukkueelle asetettiin 3-5 vuoden sisällä nousu Ykköspesikseen.
Ankkurit pääsivät kokeilemaan nousua Ykköspesikseen kaudella 2023, joukkueen päästyä Suomensarjan lohkofinaaleihin. Ensimmäisenä vastuksena Ankkureille tuli Mailattarien Suomensarjajoukkue. Ankkurit veivät otteluparin otteluin 2–0. Länsilohkon loppuottelussa vastaan tuli Kajaanin Pallokerho, jolle Ankkurit hävisivät otteluin 1–2.
Ankkurit pääsivät yrittämään nousua seuraavan kerran 2024 kaudella. Ankkurit voittivat länsi lohkon, päihittäen välierissä Ilmajoen Kisailijat ja loppuottelussa Lapuan Virkiän, kummatkin otteluin 2–1. Lohkovoitolla Ankkurit ansaitsivat paikan viiden Suomensarjajoukkueen kokoiseen Ykköspesiksen karsintalohkoon. Ankkurit varmistivat nousunsa Ykköspesikseen heidän voitettua Hyvinkään Tahkon 7. syyskuuta 2024, jolla joukkue varmisti karsintalohkon voiton.
Stadion.
Alajärven Ankkurit pelaa kotiottelunsa Kitron pesäpallostadionilla eli "Kitrolla". Stadionin yleisöennätys syntyi vuoden 1995 Itä-Länsi-ottelussa, jota oli katsomassa 6 822 katsojaa. Kitron stadion on rakennettu 1990, mutta samalla paikalla on pelattu pesäpallo pidemmän aikaan. Kentän pinnoite uusittiin kesällä 2012. Kentän erikoispiirteisiin kuuluu auringon sijainti pääkatsomon takana otteluaikaan, jolloin pilvettömällä säällä korkeat lyönnit voivat olla vaikeita koppareille. Kitron nimi tulee Raamatun Kidronin laaksosta. Kentän lähellä virtaa Kitronjoeksi kutsuttu puro, josta nimi on otettu kentän käyttöön.